als_Latn dik_Latn sna_Latn
-Në lidhje me komunikatën e Teuta Kamberit -Llalla për doreheqjen e parevokueshme nga posti i kryetares së PPD-së, e njoftojmë opinionin se ajo është doreheqje e influencuar nga struktura të afërta familjare të saj, të cilët deshën vendosjen politike ta bartin jashtë strukturave partiake dhe kornizës statutare. Akuzat e saja në lidhje me kinse “keqpërdorimet e vulave” duhet ti dëshmoje para organeve të drejtësisë. PPD hollësisht do ta informojë opinionin për këtë me komunikatë, thuhet në reagimin e PPD-së.
Teuta Kamberi – Llalla habiti opinionin me dorëheqjen e saj, vetëm pak kohë pasi u zgjodh kryetare e PPD-së, në Kongres të rregullt të kësaj partie.
Ja cilat ishin shkaqet për dorëheqjen e saj:
-Prej disa ditësh u shantazhova nga njerëz të caktuar që njihen si ish komunistët të cilët bredhin me pasaportë diplomatike që duhet të zgjidhen në mënyrë diktatoriale komuniste dhe jo me votë demokratike, Sekretari i Përgjithshëm dhe Kryetari i Kuvendit të PPD-s. Për 8 ditë unë nuk pranova që këto gjëra të ndodhin sepse nuk jam zgjedhur me vërtetim të dalë nga dera e shtëpisë sime, kryetare e PPD, por u zgjodha në mënyrë demokratike, me vota të lira, dhe për zgjedhjen time kanë qenë dëshmitarë qindra sy dhe dhjetëra media, u shpreh Llalla në komunikatën për opinion.
als_Latn als_Latn als_Latn als_Latn